Akranesmótinu í tvímenningi í bridds lauk í síðustu viku . Nokkrar sveiflur voru á gengi spilamanna , en þeir félagar Einar Guðmundsson og Sigurgeir Sveinsson sem leiddu keppnina fyrir lokakvöldið unnu mótið með 79 stigum . Í öðru sæti urðu Bjarni Guðmundsson og Karl Alfreðsson með 71 stig . Þriðja sætinu náðu gestaspilarar ofan úr Borgarfirði , þeir Jón Eyjólfsson og Baldur Björnsson en þeir fengu 27 stig . Í fjórða sæti urðu Alfreð Alfreðsson og Karl Ó Alfreðsson , Hörður og Kjartan urðu í fimmta sæti , Tómas og Hlöðver í sjötta og Björn og Jón Á í sjöunda . Aðrir fengu mínus , enda var spilaður barómeter . Í kvöld hefst síðan Opna Borgarfjarðarmótið á Mótel Venusi . Seinni kvöld þess móts verða nk. mánudag í Logalandi og annan föstudag í Skrúðgarðinum á Akranesi .